CELEX: 31994R1871
Language: el
Date: 1994-07-27 00:00:00
Title: ΚΑΝΟΝΙΣΜΟΣ (ΕΚ) αριθ. 1871/94 ΤΟΥ ΣΥΜΒΟΥΛΙΟΥ της 27ης Ιουλίου 1994 για τον καθορισμό, για την περίοδο εμπορίας 1994/95, των μηνιαίων προσαυξήσεων των τιμών της αναποφλοίωτης και της αποφλοιωμένης όρυζας

Avis juridique important

|

31994R1871

ΚΑΝΟΝΙΣΜΟΣ (ΕΚ) αριθ. 1871/94 ΤΟΥ ΣΥΜΒΟΥΛΙΟΥ της 27ης Ιουλίου 1994 για τον καθορισμό, για την περίοδο εμπορίας 1994/95, των μηνιαίων προσαυξήσεων των τιμών της αναποφλοίωτης και της αποφλοιωμένης όρυζας  

Επίσημη Εφημερίδα αριθ. L 197 της 30/07/1994 σ. 0009 - 0009 Φινλανδική ειδική έκδοση: Κεφάλαιο 3 τόμος 60 σ. 0010  Σουηδική ειδική έκδοση: Κεφάλαιο 3 τόμος 60 σ. 0010 

ΚΑΝΟΝΙΣΜΟΣ (ΕΚ) αριθ. 1871/94 ΤΟΥ ΣΥΜΒΟΥΛΙΟΥ της 27ης Ιουλίου 1994 για τον καθορισμό, για την περίοδο εμπορίας 1994/95, των μηνιαίων προσαυξήσεων των τιμών της αναποφλοίωτης και της αποφλοιωμένης όρυζαςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,   Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  τον κανονισμό (ΕΟΚ) αριθ. 1418/76 του Συμβουλίου της 21ης Ιουνίου 1976 περί κοινής οργανώσεως της αγοράς της όρυζας (1), και ιδίως το άρθρο 7 παράγραφος 2,  την πρόταση της Επιτροπής (2),  Εκτιμώντας ότι, κατά τον καθορισμό του αριθμού και του ύψους των μηνιαίων προσαυξήσεων, καθώς και του πρώτου μηνός κατά τη διάρκεια του οποίου εφαρμόζονται, θα πρέπει να ληφθούν υπόψη, αφενός, τα έξοδα αποθήκευσης και χρηματοδότησης για την  αποθεματοποίηση της όρυζας στην Κοινότητα και, αφετέρου, η ανάγκη διάθεσης των αποθεμάτων όρυζας σύμφωνα με τις ανάγκες της αγοράς,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  1.  Για την περίοδο εμπορίας 1994/95, το ποσό καθεμιάς από τις μηνιαίες προσαυξήσεις που προβλέπονται στο άρθρο 7 παράγραφος 1 του κανονισμού (ΕΟΚ) αριθ. 1418/76 ισούται προς:  - 1,94 Ecu ανά τόνο, για την τιμή παρέμβασης και για την τιμή αγοράς,  - 2,42 Ecu ανά τόνο, για την ενδεικτική τιμή.  2.  Οι μηνιαίες προσαυξήσεις εφαρμόζονται στην τιμή παρέμβασης και στην τιμή αγοράς από την 1η Ιανουαρίου 1995 έως την 1η Ιουλίου 1995- οι τιμές που προκύπτουν κατ' αυτόν τον τρόπο για το μήνα Ιούλιο 1995 εξακολουθούν να ισχύουν έως τις 31 Αυγούστου  1995.  Οι μηνιαίες προσαυξήσεις εφαρμόζονται στην ενδεικτική τιμή από την 1η Οκτωβρίου 1994 έως την 1η Ιουλίου 1995- η τιμή που προκύπτει κατ' αυτόν τον τρόπο για το μήνα Ιούλιο 1995 εξακολουθεί να ισχύει έως τις 31 Αυγούστου 1995.   Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Σεπτεμβρίου 1994.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Λουξεμβούργο, 27 Ιουλίου 1994.  Για το Συμβούλιο Ο Πρόεδρος Th. WAIGEL  (1) ΕΕ αριθ. L 166 της 25. 6. 1976, σ. 1. Κανονισμός όπως τροποποιήθηκε τελευταία από τον κανονισμό (ΕΚ) αριθ. 1869/94 (βλέπε σελίδα 7 της παρούσας Επίσημης Εφημερίδας).(2) ΕΕ αριθ. C 83 της 19. 3. 1994, σ. 12.